Édouard Ducpétiaux

Antoine Édouard Ducpétiaux (født 29. juni 1804 i Brussel i departementet Dyle i Det første franske keiserdømme, død 21. juli 1868 i Brussel i Belgia) var en belgisk journalist og sosialreformator. Hans reformarbeid til gunst for det belgiske fengselssystem ble inpirasjon for reformer i en rekke andre land, og i stor grad virkeliggjort i Kirkestaten under ledelse av Frédéric François Xavier Ghislain de Mérode.

Liv og virke
I 1827 tok han doktorgrad fra universitetet i Gent, og ble tatt opp i advokatstanden i Brussel året etter. Han ble raskt kjent som en motstander av dødsstraff og ivrig forsvarer av pressefriheten.

Han spilte en betydelig rolle i hendelsene høsten 1830 under den belgiske revolusjon. Den 25. august 1830 brøt revolusjonen ut. Den 26. august instruerte Lucien Jottrand, advokat og redaktør av Courrier des Pays-Bas, sin kollega Ducpétiaux om å erstatte de franske flaggene som vaiet nesten overalt i Brussel med flaggene fra de kortlivede Belgias forente stater (1790). Ducpétiaux fikk Marie Abts til å sy de to første belgiske flaggene som vaiet fra balkongen til rådhuset i Brussel.

Ducpétiaux var en ledende skikkelse med hensyn til krav som ble stilt om et umiddelbar utbrudd fra Nederland sammen med opprettelsen av en provisorisk regjering. Han fungerte som president for «Réunion centrale» (sentralforsamlingen), og ble i en periode fengslet i Antwerpen av nederlandske myndigheter (han ble løslatt 11. oktober 1830). Etter løslatelsen trakk han seg fra «Réunion centrale»  på grunn av meningsforskjeller med andre medlemmer.

Etterpå ble han utnevnt til generalinspektør for fengsler av den provisoriske regjering. Blant hans tallrike publikasjoner var et trebindsverk om kriminalomsorgsreform. 

I 1840-årene introduserte han prosjekter for utryddelse av slumområder (1844, 1846). Senere i karrieren var han involvert i katolske veldedighetsprosjekter. Han tok ledelsen i organiseringen av den første internasjonale statistiske kongress (1853) og den internasjonale filantropiske kongress (1856) i Brussel, og Malines-kongressene i 1863, 1864 og 1867.

Han skulle også ha vært medlem av Société des Douze.

Verker i utvalg 
 De la peine de mort, 1827
 De l'état des aliénés en Belgique, et des moyens d'améliorer leur sort; extrait d'un rapport adressé au ministre de l'intérieur, suivi d'un projet de loi relatif au traitement et à la séquestration des aliénés, Laurent frères, Bruxelles, 1832
 Statistique des tribunaux et des prisons de la Belgique. Comparaison entre la criminalité et la moralité des provinces flamandes et des provinces wallonnes, Gand, 1834
 Des modifications à introduire dans la législation relative aux enfans trouvés en Belgique, Bruxelles, 1834
 De l'état des prisons en France et de la réforme pénitentiaire, in: Revue étrangère et française de législation, deel 4, 1837 
 Des progrès et de l'état actuel de la réforme pénitentiaire et des institutions préventives, aux États-Unis, en France, en Suisse, en Angleterre et en Belgique, 1837 - 1838
 De la condition physique et morale des jeunes ouvriers et des moyens de l'améliorer, 1843, 2 delen Tome I & Tome II
 Projet d'association pour le progrès des sciences et la réalisation des réformes morales et sociales, Bruxelles, 1843
 Le paupérisme en Belgique : causes et remèdes, 1844
 Mémoire sur l'organisation des écoles de réforme, 1848 
 Mémoire sur le paupérisme dans les Flandres, Bruxelles, Hayez, 1850
 Colonies agricoles, écoles rurales et écoles de réforme pour les indigents, les mendiants et les vagabonds et spécialement pour les enfants des deux sexes, en Suisse, en Allemagne, en France, en Angleterre, dans les Pays-Bas et en Belgique, 1851 
 Des conditions du système d'emprisonnement séparé ou cellulaire, 1858 
 Du patronage des condamnés libérés, 1859 
 De l'association dans ses rapports avec l'amélioration du sort de la classe ouvrière, 1860 
 Exposé de la situation des écoles de réforme de Ruysselede, de Wynghene et de Beernem 1849 - 1858, Brussel, M. Hayez, 1861, 132 blz.
 La colonisation pénale et l'emprisonnement cellulaire, 1861 
 Architecture des prisons cellulaires - Étude d'un programme pour la construction des prisons cellulaires, 1863 
 Réforme du système d'instruction populaire, Brussel, 1864, 22 blz.

Litteratur
 Edmond Rubbens: Édouard Ducpétiaux, 1804–1868 (2 bind, Leuven, 1922–1934)

Referanser 

Belgiske journalister
Belgiske forfattere
Fengselsteoretikere
Personer fra Brussel